मानचित्र
पृथ्वी के सतह के किसी भाग के स्थानों, नगरों, देशों, पर्वत, नदी आदि की स्थिति को पैमाने की सहायता से कागज पर लघु रूप में बनाना मानचित्रण कहलाता हैं। मानचित्र दो शब्दों मान और चित्र से मिल कर बना है जिसका अर्थ किसी माप या मूल्य को चित्र द्वारा प्रदर्शित करना है। जिस प्रकार एक सूक्ष्मदर्शी किसी छोटी वस्तु को बड़ा करके दिखाता है, उसके विपरीत मानचित्र किसी बड़े भूभाग को छोटे रूप में प्रस्तुत करते हैं जिससे एक नजर में भौगोलिक जानकारी और उनके अन्तर्सम्बन्धों की जानकारी मिल सके। मानचित्र को नक्शा भी कहा जाता है।
मस्तिष्क मानचित्रण
मस्तिष्क मानचित्रण तंत्रिका-विज्ञान की तकनीक है जो की मस्तिष्क में चल रही सारी मानवीय क्रिया तथा शारिरिक स्थितियों की भावी परिस्थितियों को तय करने के लिए उपयोग में लाया जाता है। मस्तिष्क, सारी मानवीय क्रिया का केंद्र होता है इसलिए मानचित्रण करके हम किसी भी घटित घटना का चित्रण दोबारा से कर सकते हैं।